
/D.  AARGANG 


HVAD  KRISTUS  GJORDE  FOR 
MENNESKET. 

(Af  S.  W.  Richards.) 


Sporgsmaalet  om,  hvorvidt  Kristi  Forsoning  gælder  som  en 
Forlosning  for  den  faldne  Menneskeslægt,  er  blevet  behandlet 
af  Verdens  storste  Teologer  og  Tænkere.  Muligheden  af  og 
Haabet  om  Frelse  eller  Genløsning  beror  ene  og  alene  paa 
Kraften  og  Virkningen  af  Kristi  Forsoning.  Den  er  Grund- 
volden, hvorpaa  hele  den  kristne  Religion  hviler,  og  uden  en 
rigtig  Forstaaelse  af  Forsoningslæren  kan  der  ikke  findes 
nogen  levende  Tro  eller  noget  fast  Haab  om  Menneskets  Frelse 
fra  dets  faldne  og  syndige  Tilstand. 

Jesu  Kristi  Liv,  Mission  og  Karakter  fremviser  en  saadan 
Modsætning  til  det  almindelige  Menneskes,  at  det  for  mange 
synes  svært  at  forstaa,  at  de  tilhorer  samme  Familie,  er  Born 
af  den  samme  Fader  og  bestemt  til  at  deltage  i  den  samme 
Herlighed.  Jesus  Kristus  er  fuld  af  Visdom  og  Kærlighed, 
hans  Liv  er  opfyldt  af  retfærdige  Gerninger.  Mennesket  der- 
imod er  henfalden   til   Synd  og   Daarlighed.   Kristus  har  al 

Magi  i  Himmelen  og  paa  Jorden;  Mennesker  er  underkastet 
Livets  Skrøbeligheder,  ja  endog  Døden,  uden  i  mindste  Maade 
at  have  Kraft  til  at  befri  sig.  Kristus  havde  Magt  til  at  give 
sit  Liv  og  tage  det  igen;  Mennesket  derimod  holdes  aandeligt 
og  legemligt  i  Syndens  og  Dødens  Baand  og  har  kun  Haah 
om  al  opnaa  Liv  ved  Jesu  Kristi  Naade  og  Frelsergerning. 

Kristus  paatog  sig  at  leve  uden  Synd,  saaledes  at  hans  Liv 
og  Gerning  kunde  blive  et  antageligt  Offer  til  Forløsning  for 
de  skyldige.  Alle  Ting  blev  til  ved  ham,  og  ved  ham  alene 
kan  Menneskene  blive  frelst.  Gennem  sit  Liv  og  sit  Eksempels 
Magt  har  han  erklæret,  at  han  er  »Gud  med  os«,  og  paa  Grund 
af  hans  himmelske  Mission  og  geniosende  Magt  kan  Menne- 
sket kende  sit  Forhold  til  og  Afhængighed  af  den  Kraft,  som 
ledsagede  den  af  ham  tilvejebragte  Forsoning,  og  som  blev 
antaget  af  Faderen  som  en  Forlosning  for  alle,  der  var  komne 
i  Syndens  Vold. 

Fra  den  Tilstand,  hvori  hele  Menneskeslægten  var  kommen 
ved  éns  Overtrædelse,  var  det  besluttet,  at  alle  skulde  frelses 
ved  éns  Lydighed;  at  ligesom  alle  ved  éns  aandelige  Død  blev 
udelukket  fra  Faderens  Nærhed,  saaledes  skulde  alle  ved  den 
enes  Sejr  over  Døden  blive  levendegjorde  og  atter  komme  til 
Faderen. 

Forsoningens  frelsende  Kraft  maatte  derfor  naa  ligesaa 
langt,  som  Syndens  Følger  strakte  sig,  saa  at  Frelse  og  Op- 
rejsning fra  Faldet  kunde  tilvejebringes;  i  modsat  Fald  var 
Forsoningen  ufuldkommen,  begrænset  i  sin  Anvendelse,  og 
man  kunde  da  strides  om,  for  hvem,  hvor  og  naar  Forsonin- 
gen gjaldt,  eller  naar  den  var  uden  Virkning.  Dersom  man 
indrømmede  Muligheden  af,  at  Forsoningen  ikke  strakte  sig 
saa  langt  som  til  at  give  fuld  Oprejsning  fra  Adams  Fald  og 
paa  visse  Betingelser  tillige  for  vore  personlige  Synder,  vilde 
man  have  Grund  til  at  tvivle  om  Guds  Retfærdighed  og  Barm- 
hjertighed. 

Forsoningens  Plan  blev  lagt  og  anerkendt  af  Faderen  alene 
i  den  Hensigt  at  fore  Menneskene  tilbage  til  deres  Skaber. 

Følgelig  maatte  den  være  anvendelig  for  Menneskene  hele 
Tiden,  medens  de  var  bandlyst  fra  Guds  Nærhed,  hvad  enten 
de  var  i  Legemet  eller  i  Aanden  udenfor  Legemet,  indtil  Aand 
og  Legeme,  forenet  som  Menneskets  Sjæl,  blev  iført  Udødelig- 
hed og  atter  kunde  vende  tilbage  til  Guds  evige  Nærhed,  hvor 
Forkrænkelighed  og  Død  aldrig  har  og  aldrig  vil  komme  til 
at  herske. 

Dette  viser,  hvor  langt  Naaden  rækker,  før  den  naar  Ret- 
færdighedens Grænser,  og  vi  maa  huske  paa,  at  Naaden  al- 
drig overskrider  Retfærdighedens  Principper.  At  den  ene 
skulde  træde  i  Stedet  for  og  ophæve  den  anden  kan  ikke  tæn- 
kes. Disse  to  guddommelige  Egenskaber,  Barmhjertighed  og 
Retfærdighed,  har  hver  sit  Virkefelt,  og  de  er  aldrig  hinanden 
modstridende. 

Barmhjertigheden  strækker  sig  netop  saa  langt,  som  For- 
soningen er  virksom.  Saalænge  Menneskene  kan  delagtig- 
gøres i  Forsoningens  Kraft,  er  de  indenfor  Barmhjertighedens 
Omraade  og  kan  gøre  Krav  paa  alle  de  deraf  følgende  Vel- 
signelser, som  de  delagtiggøres  i  ved  at  opfylde  de  stillede 
Betingelser,  hvilke  er  Tro,  Omvendelse  og  Daab.  Adlydelsen 
af  disse  Fordringer  eller  Betingelser  skaffer  Synderen  Til- 
givelse for  saa  vidt  deres  Udforelse  er  ledsaget  af  den  til  deres 
Forrettelse  nødvendige  Magt  og  Myndighed. 

Som  Følge  af  Kristi  Forsoning  er  ingen  ganske  udenfor 
Forlosningens  Grænse  undtagen  de,  der  bliver  Djævelens 
Engle  eller  Fortabelsens  Børn.  Det  er  dem,  som  først  ved  Tro 
og  Lydighed  har  modtaget  den  Helligaand  og  er  bleven  over- 
bevist om,  at  Jesus  er  Kristus,  og  som  derefter  vender  sig 
bort  fra  ham  og  fornægter  ham,  hvorved  de  korsfæster  Guds 
Søn  paany  og  gør  ham  til  Spot  og  samtykker  i  Udgydelsen  af 
hans  uskyldige  Blod. 

Saadanne  Personer  er  i  en  frygteligere  Stilling  end  de  Jø- 
der, der  i  Virkeligheden  korsfæstede  Kristus,  thi  for  disse  bad 
han  Faderen  om  Tilgivelse,  fordi  de  ikke  vidste,  hvad  de 
gjorde.  Men  for  dem,  som  en  Gang  ved  den  Helligaands  Lys, 

der  vidner  om  Faderen  og  Sonnen,  har  lært  liain  at  kende 
Og  faaet  Vished  for,  at  han  er  (inds  Son  og  Verdens  Frelser, 
og  saa  siden  falder  saa  dybt,  at  de  fornægtet  og  bespotte* 
ham,  tor  dem  er  der  ingen  Tilgivelse,  hverken  i  denne  eller 
i  den  meste  Verden.  Der  er  skrevet  om  disse,  at  de  i  Evig- 
hedernes Evigheder  ikke  kan  komme  der,  hvor  Faderen  og 
Sonnen  er.  De  er  ikke  alene  for  evigt  afskaarne  fra  at  komme 
i  Faderens  og  Sønnens  Nærhed,  idet  Forlosningens  Kraft 
ingen  Virkning  har  for  dem;  men  ingen  kender  deres  Kval 
og  Lidelser,  thi  det  er  aldrig  blevet  og  vil  aldrig  blive  aaben- 
baret  for  noget  Menneske. 

Med  Undtagelse  af  disse  gør  Herrens  Barmhjertighed  gen- 
nem Kristi  Forsoning  sig  gældende  for  alle  hans  Born,  enten 
de  er  i  denne  eller  i  den  tilkommende  Verden  eller  er  Aander 
i  Guds  Paradis. 

Barmhjertighed  betragtet  som  en  af  Guddommens  Egen- 
skaber varer  fra  Evighed  til  Evighed.  »Herrens  Miskundhed 
varer  evindelig«.  Hans  Barmhjertighed  er  et  Bevis  paa  hans 
Kærlighed,  under  hvis  Indflydelse  der  altid  uddeles  Retfær- 
dighed. Kærlighedens  Gerninger  er  Barmhjertighedens  Ger- 
ninger, og  Lovens  Overholdelse  er  Kierlighedens  Prøvesten. 
Den,  som  med  Vilje  overtræder  en  Lov,  har  ikke  Krav  paa 
Barmhjertighed.  Retfærdigheden  kræver  altid  Lovens  Haand- 
hævelse,  og  for  at  tilfredsstille  dette  Krav  maa  Lovens  Over- 
træder lide  den  Straf,  som  er  fastsat  i  Loven.  Ved  at  lide 
denne  Straf  soner  Overtræderen  for  sine  personlige  Forseel- 
ser, hvorpaa  Barmhjertigheden  atter  tager  ham  under  sine 
kærlige  og  frelsende  Vinger  og  befrier  ham  for  Syndens  Lien- 
ker. 

Fordi  Kristus  sejrede  over  Doden  og  derved  erhvervede  sig 
al  Magt  i  Himmelen  og  paa  Jorden,  skal  han  tilsidst,  naar 
han  aflægger  Regnskab  for  sin  Fader,  have  Hæder  og  Ære  af 
at  kunne  sige:  »Dem,  som  du  har  givet  mig,  vogtede  jeg,  og 
ingen  af  dem  blev  fortabt  uden  det  Fortabelsens  Barn.«  Alle 
vil  faa  Tilladelse  til  at  bo  i  en  af  de  mange  Boliger,  som  er 

beredt  i  Faderens  Hus  —  opnaa  en  af  Rigets  Herligheder 
i  Overensstemmelse  med,  hvad  de  har  gjort  sig  fortjent  til, 
fra  den  telestiale  til  den  celestiale,  hvilken  er  den  største  af 
alle  Herligheder. 

»Thi  efterdi  Død  kom  ved  et  Menneske,  er  ogsaa  dødes  Op- 
standelse kommen  ved  et  Menneske.«  Ved  Opstandelsen  skal 
alle  Mennesker  føres  tilbage  til  den  uødelige  Tilstand,  hvori 
de  var,  før  Dødens  Dom  blev  udtalt  over  dem.  Menneskets 
Aand,  forenet  med  Legemet,  vil  udgøre  den  udødelige  Sjæl, 
der  vil  dvæle,  hvor  Død  ikke  mere  findes,  da  Dødens  Magt 
er  besejret,  Dodens  Grænser  overskredne;  og  Sjælen  skal  se 
og  forstaa  alt,  hvad  der  henhører  til  Menneskets  forrige  Liv, 
det  nærværende  og  det  tilkommende. 

Mennesket  kan  ved  at  lide  Lovens  Straf  og  virkelig  om- 
vende sig  fra  sine  Synder,  hvor  forfærdelige  de  end  er,  komme 
under  Naadens  beskyttende  Vinger,  med  mindre  det  har  ud- 
gydt uskyldigt  Blod  eller  fornægtet  Kristus,  efter  at  det  ved 
Aandens  Lys  har  lært  ham  at  kende.  Naar  et  Menneske  med 
fri  Vilje  og  Kundskab  derom  synder  til  Døden,  er  der  intet 
Navn  givet,  ved  hvilket  det  kan  blive  frelst.  Disse,  som  saa- 
ledes  synde,  bliver  derfor  for  evigt  Djævelens  Engle  ligesom 
den  Trediedel  af  Himmelens  Hærskarer,  der  gjorde  Oprør 
mod  den  Almægtige  og  blev  nedstyrtet  tilligemed  Dragen. 

Kristus  blev  Verdens  Frelser  derved,  at  han  gav  sit  Liv,  og 
hans  Blod  blev  udgydt.  Det  var  det  storste  Offer,  der  kunde 
bringes,  og  derved  frikøbtes  Menneskene  fra  Virkningen  og 
Følgerne  af  den  første  Overtrædelse.  Alle  Mennesker,  som 
fødes  til  Verden,  maa  derfor  være  i  en  uskyldig  Tilstand.  De 
smaa  Børn  hører  Guds  Rige  til  og  vokser  op  under  Forældre- 
nes Varetægt,  til  de  bliver  store  nok  til  af  egen  fri  Vilje  at 
tage  imod  Kristi  Forsoning  ved  at  adlyde  de  Love,  som  ham, 
-der  tilvejebragte  Forsoningen,  har  givet.  Ved  at  leve  i  Over- 
ensstemmelse med  disse  Loves  Fordringer  er  det  muligt  for 
Menneskene  atter  at  komme  i  Guds  Nærhed  og  leve  med  ham, 
som  de  gjorde  før  Syndefaldet,  og  som  Kristus  nu  gør,  idet 

han  sidder  ved  (luds  hojre  Haand  som  en  Mægler  for  dem, 
der  hører  ham  til,  at  de  ligesom  han  maa  hlive  et  med  Fa- 
deren. Og  han  har  lovet  dem,  at  alt,  hvad  hans  Fader  har, 
skal  gives  dem. 

At  blive  lig  Gud  og  besidde  Troner,  Riger,  Herlighed  og 
Magt  samt  udvikles  og  formeres  gennem  Evighedens  Evig- 
heder er  Resultatet  og  Udbyttet  af  Menneskets  Komme  til 
Jorden,  og  vel  nok  det  storste,  som  det  er  muligt  at  tænke  sig. 


MISSIONSNYHEDER. 

Den  danske  Mission. 

ÆRE  VI  GUDS  PRÆSTEDØMME. 

I  den  danske  Mission  findes  175  ældre  og  unge  Ma>nd,  som 
bærer  Guds  Præstedomme.  Det  er  syv  Gange  saa  mange,  som 
der  er  Missionærer  fra  Zion.  Det  vilde  være  paa  sin  Plads,  om 
disse  Brodre  overvejede  deres  egen  Stilling  i  Livet  baade  over- 
for sig  selv  og  overfor  deres  Omgivelser,  og  om  de  kom  paa 
det  Rene  med,  hvorledes  de  ærer  deres  hellige  Kaldelse  som 
Guds  Tjenere. 

Nogle  af  det  lokale  Præstedømme  beskikkes  til  Grens- 
forstandere,  men  hovedsagelig  virker  de  i  Søndagsskolerne,  i 
Ungdomsforeningerne,  eller  de  beklæder  den  vigtige  og  op- 
ofrende Stilling  som  Kredsla^rere. 

Alle  Præstedømmets  Medlemmer  er  imidlertid  ikke  syssel- 
satte i  disse  Organisationer  eller  som  Lærere,  og  naar  und- 
tages Kredslærerne  kræver  det  næppe  hele  deres  Tid. 

Enhver  Mand,  der  er  udrustet  med  Myndighed  fra  Herren, 
besidder  en  guddommelig  Gave  og  har  en  Tjeneste  at  udfore, 
og  som  Paulus  i  sit  første  Brev  til  Timoteus  siger:  »De,  som 
have  gjort  deres  Tjeneste  godt,  vinde  sig  en  smuk  Stilling  og 
megen  Frimodighed  i  Troen  paa  Kristus  Jesus.«  Men  Ansva- 
ret bliver  ogsaa  større  med  Myndigheden,  som  de  modtager. 
Den  Mand,  som  er  bleven  en  Ældste  i  Jesu  Kristi  Kirke,  be- 

hover  ikke  at  misunde  de  rige  Prælater,  Adelige  og  Mægtige 
paa  Jorden,  thi  Møl  og  Rust  kan  ikke  fortære  de  Skatte,  han 
har  samlet  sig  i  Himlen.  Tyve  kan  ikke  stjæle  dem.  Lykkens 
Omskiftelser  kan  ikke  tage  dem  fra  ham,  som  den  fratager 
Jordens  Mægtige  deres  Berømmelse  og  Rigdom;  end  ikke  Do- 
den  kan  smuldre  den  til  Støv.  Det  er  hans,  for  evig  hans,  hvis 
han  i  sin  høje  Kaldelse  gør  sig  fortjent  til  dem.  Den  doende 
Monark  forlader  sin  verdslige  Magt  og  gaar  ukronet  til  Dom- 
men; men  de  pligtopfyldende  Ældster,  som  har  kæmpet  den 
gode  Kamp,  fuldendt  Løbet  og  bevaret  Troen,  tager  med  sig 
den  Myndighed,  som  de  besidder;  de  vil  blive  gjort  til  Konger 
og  Præster  for  vor  Gud,  og  de  skal  regere  med  ham  med  vor 
Herre  og  Frelser  over  Jorden  evindelig. 

Naar  nogen  modtager  Præstedømmet,  burde  det  først  og 
fremmest  være  hans  Bestnebelse  at  holde  det  i  Ære  og  op- 
fylde alle  dets  Pligter.  »Lader  nu  derfor  enhver  Mand  lære 
sin  Pligt  og  virke  med  al  Flid  i  det  Embede,  hvortil  han  er 
beskikket.  (Pagtens  Bog,  Kap.  107.)  Det  er  ligeledes  nødven- 
digt, at  Præstedømmets  Medlemmer  uden  absolut  altid  at 
blive  tilskyndet  af  Kirkens  Autoriteter,  af  sig  selv  udfører 
meget  Arbejde,  som  det  paahviler  dem  ifølge  deres  Kaldelse, 
for  Menneskehedens  Vel. 

Det  forholder  sig  hermed,  som  Herren  siger  i  en  Aaben- 
baring  til  Profeten  Joseph  Smith:  »Sandelig  siger  jeg,  Men- 
neskene burde  arbejde  med  Iver  for  en  god  Sag,  gøre  mange 
Ting  af  deres  egen  fri  Villie  og  bevirke  megen  Retfærdighed; 
thi  Evnen  har  de  til  at  handle  efter  eget  Tykke.  Og  saafremt 
Menneskene  gør  det  gode,  skal  de  ingenlunde  miste  deres 
Løn.  Men  den,  som  ikke  gør  noget,  førend  det  bliver  ham  be- 
falet, og  hører  en  Befaling  med  et  tvivlende  Hjerte  og  sen- 
drægtigt adlyder  den,  er  uden  Forkastelse.« 

Vore  Anstrengelser  burde  helst  være  frivillige,  helst  frem- 
komme af  egen  Drift.  Der  findes  dem  i  Præstedømmet,  som 
ikke  har  noget  bestemt  Embede  i  Grenen.  Men  der  er  ikke 
nogen  som  helst  Grund  for  dem  til  at  være  uvirksomme.  Der 
er  for  dem  rig  Lejlighed  til  at  besøge  vore  Venner  og  Be- 

kendte  og  tale  med  dem  om  Evangeliet  og  bære  deres  Vidnes- 
byrd for  dem.  Det  kan  til  Tider  være  vanskeligt  nok  al  faa 
dem  i  Tale  om  denne  Sag;  thi  hvor  villige  de  end  kan  vare 
til  at  tale  om  Forretningssager,  Jordbruget,  Vejret  og  alt  mu- 
ligt vedrorende  Dagens  Begivenheder,  er  de  i  mange  Tilfælde 
utilbojelige  til  at  indlade  sig  i  en  evangelisk  Samtale.  Men 
med  Bon  til  Gud  og  en  oprigtig  Beslutning  vil  Vejen  i  de 
fleste  Tilfælde  findes  aaben.  Tag  Skrifter  med  og  besøg  ogsaa 
de  Fremmede,  som  aldrig  har  hørt  om  Evangeliet;  I  vil  da 
forbavses  over  den  Kundskab,  som  Gud  har  givet  eder,  og  I 
vil  bedre  end  nogensinde  før  være  i  Stand  til  at  fatte  Række- 
\idden  og  Skønheden  af  den  Plan,  som  er  givet  til  Menneske 
hedens  Frelse  og  Ophøjelse. 

Herren  har  erklæret,  at  enhver,  som  selv  har  lært  Sand- 
heden at  kende,  er  forpligtet  til  at  advare  sine  Naboer  eller  i 
videre  Forstand  sine  Medmennesker,  og  det  er  sagt  os,  at  der- 
som vi  ikke  gør  dette,  kan  vi  ikke  undgaa  at  blive  forkastede 
som  Herrens  Tjenere. 

Ganske  vist,  selv  om  vi  forstaar  og  kender  den  frelsende 
Plans  Begyndelsesprincipper,  føler  vi  os  tidt  ufuldkomne  i  at 
lære  andre,  som  maaske  har  modtaget  mere  af  Verdens  Lær- 
dom end  vi.  Menneskelig  Svaghed  og  Bevidstheden  om  egen 
Ufuldkommenhed  tynger  os  ned.  Men  det  maa  her  siges,  at 
religios  Styrke,  det  Bevidsthedsforhold,  hvori  vi  staar  til  Gud, 
giver  os  religiøs  Frimodighed.  Vore  Medmennesker  kan  over- 
træffe os  i  mange  Egenskaber,  men  ud  fra  dette  Bevidstheds- 
forhold,  den  Kundskab  vi  har  modtaget  af  Gud,  og  Erfarin- 
gen om  Evangeliets  absolute  Sandhed,  har  vi  noget  at  lære 
dem,  som  de,  hvis  de  annammer  det,  vil  være  os  taknemme- 
lige for  baade  Tid  og  Evighed.  Lad  os  alle,  som  har  faaet  et 
Vidnesbyrd  om  Sandheden  af  Jesu  Kristi  Evangelium,  virke, 
medens  Naadens  Dag  varer,  og  advare  vore  Medmennesker. 

EN  MÆRKEDAG  FOR  KØBENHAVNS  SØNDAGSSKOLE. 

Søndag  den  16.  Maj   1926  Kl.  lOVa  blev  der  i  Kobenhavns 

Grens  Søndagsskole  afholdt  en  Dag  til  Ære  for  Mødrene.  Det 

er  første  Gang  i  Danmark  at  et  lignende  Program  har  været 
givet  til  Ære  for  Moder. 

Den  store  Forsamling,  som  var  til  Stede,  lyttede  med  spændt 
Opmærksomhed  til  det  enestaaende  og  opløftende  Program, 
som  blev  udfort  for  at  herliggore  Moderstanden,  og  inden  Søn- 
dagsskolens Slutning  var  der  ikke  et  tørt  Øje  at  se.  En  Buket 
hvide  Blomster  blev  overrakt  enhver  Moder. 

Denne  Dag  blev  indstiftet  af  Anna  Jarvis,  Philadelphia, 
Pennsylvania,  i  1908  og  erklæredes  som  en  Helligdag  med 
Proklamation  af  De  forenede  Staters  Præsident  i  1914,  og  bli- 
ver fejret  overalt  i  Amerika  den  2.  Sondag  i  Maj  Maaned  og 
gives  paa  denne  Dag  en  rig  Lejlighed  til  alvorlig  Overvejelse 
af  det  store  Arbejde,  Moder  udfører  i  ethvert  Hjem. 

Det  vil  være  ønskeligt,  hvis  enhver  Søndagsskole  i  den 
danske  Mission  vil  følge  Kobenhavns  Eksempel. 

NYE  GRENE  I  MISSIONEN. 

Den  12.  April  1926  blev  en  ny  Gren  oprettet  i  Skive,  til- 
hørende Aalborg  Konference,  med  Heber  J.  Christensen  som 
Forstander  og  Norman  R.  Petersen  som  Medh japper. 

Den  25.  April  blev  Holbæk  Gren  i  Københavns  Konference 
oprettet  med  George  Philip  Jensen  som  Forstander  og  Achton 
C.  Jensen  som  Medhjælper. 

Aviserne  i  disse  Byer  gav  Ældsterne  en  pæn  Omtale,  idet 
Bladene  sendte  Repræsentanter  for  at  interviewe  disse. 

Vi  forventer,  at  disse  Brodre  vil  være  i  Stand  til  at  udfore 
et  stort  Arbejde  for  Herrens  Værks  Forfremmelse. 

Det  er  Hensigten  at  aabne  andre  Grene,  i  Særdeleshed  nede 
i  Slesvig,  saasnart  vi  faar  et  tilstrækkeligt  Antal  Missionærer 
til  at  forestaa  dette  Arbejde. 

DØDSFALD. 
Lillian  Edith  Hansen,  Datter  af  Broder  Eyvind  J.  og  Søster 
Ida  Margrethe  Hansen,  dode  paa  Blegdamshospitalet  den  9. 
Maj  1926  og  blev  begravet  paa  Vestre  Kirkegaard  i  Koben- 
havn. Begravelsen  fandt  Sted  den  13.  Maj  fra  Søndre  Kapel 
under   Ledelse   af  Konferencepræs.   Niels   J.   Larsen.   Ældste 

Hans  N.  Ogaacd  talte  ved  Baaren,  og  Københavns  GmisSan^- 
kor  saiii;  saavel  i  Kapellet  som  ved  Graven.  Mange  overva-rrdr 
Begravelsen. 

Den  norske  mission. 

Yaarkonleransen  Oslo  tok  sin  begyndelse  lørdag~~deh  VT. 
april  med  en  vellykket  altenunderholdning  av  sangkoret  un- 
der ledels  av  sangleder  br.  Eyolf  L.  Arveseth. 

Sondagsskolens  konferanse  avholdtes  søndag  form.  kl.  10,30 
under  præsidium  av  missionspræs.  Martin  Christophersen  og 
ledet  av  sondagsskolebestyrer  Ludvig  Arnesen.  Aapnedes 
med  sang:  »I  vort  elskte  Deseret«.  Bon  av  ældste  Gustav  A. 
Eriksen.  Derefter  sang:  »Vær  velkommen«.  Præs.  Martin 
Christophersen  bod  de  tilstedeværende  velkommen  og  uttalte 
sin  glæde  over  at  se  en  saa  stor  forsamling  tilstede.  Raport 
over  Oslo  Grens  søndagsskole  blev  oplæst  av  sekretæren  Ruth 
Madsen.  Et  udmerket  program  blev  derefter  utført  av  barnene 
under  ledelse  av  1.  raadg.  Anton  Jensen.  Søs.  Ruth  Madsen 
sang  til  avveksling  en  solo:  »Kjærlighet  er  lysets  kilde«,  og 
en  kvartet  sang:  »Deilig  er  jorden«. 

Den  theol.  klasse  blev  derefter  repræsenteret  ved  br.  Oskar 
R.  Lindbo. 

Missionspræsidenten  takkel  for  del  udmerkede  program, 
der  var  utført,  likeledes  sondagsskolebestyreren  takket  bar- 
nene for  deres  flid  og  lærerpersonalet  for  deres  udmerkede 
arbeide. 

.Eldste  Harald  Helgesen  gav  derefter  en  beretning  over  søn- 
dagsskolen i  Arendals  Gren,  og  Æld.  J.  Leland  Anderson  om- 
talte søndagsskolen  i  Bergen,  hvor  han  hadde  virket  de  sidste 
seks  mdr.  Han  var  nu  avlost  og  færdig  til  at  reise  hjem.  Æ1(L 
Frans  Olsen  gav  en  raport  over  søndagsskolen  i  Drammens 
Gren,  og  sos.  Lagerta  Kristiansen  frembar  en  hilsen  fra  Trond- 
hjems  Gren. 

Til  slutning  sangen:  »Pris  Gud«.  Taksigelse  av  br.  Henrik 
P.  Porsboll.  Der  var  ca.  350  tilstede. 

Medlemsmote  avholdtes  kl.  2  under  præsidium  og  ledet  av 
misspræs.  Martin  Christophersen.  Aapnedes  med  sang:  »O 
min  Fader,  du  som  kjender«.  Bøn  av  æld.  Frans  Olsen.  Der- 
efter sang:  »Nu  forsamles  vi«.  Nadveren  blev  derefter  ad- 
ministreret av  brdr.  Carl  E.  Garlstrøm  og  Thorvald  Karlsen. 

Missionspræsidenten  foreslog  derpaa  kirkens  generalauto- 
riteter til  opholdelse  i  vor  tro  og  vore  bønner,  likeledes  som 
præsident  over  den  europæiske  mission  James  E.  Talmage  og 
som  præs.  over  Den  Kvindelige  Hjælpeforening  søs.  May 
Booth  Talmage,  og  som  præs.  over  den  norske  mission  Martin 
Christophersen  og  som  missionssekretær  søs.  Borghild  Niel- 
sen. Alle  forslag  blev  enstemmig  vedtat. 

Æld.  Willard  L.  Arveseth,  der  hadde  arbeidet  en  tid  i 
Trondhjem,  men  nu  var  overflyttet  til  Oslo  Conferanse,  stod 
derpaa  frem  og  uttalte  sin  glæde  over  at  arbeide  i  missions- 
marken.  Likeledes  æld.  Gustav  A.  Eriksen,  der  hadde  virket  i 
Drammens  Gren,  og  æld.  Harald  Helgesen,  der  hadde  virket  i 
Arendals  Gren,  men  skulde  nu  overflyttes  til  Bergens  Con- 
feranse. Sos.  Karen  Olsen,  der  tillikemed  sin  mand  arbeidet  i 
Drammens  Gren,  bar  derefter  sit  vidnesbyrd. 

Til  avveksling  sangen:  »Kom  hellige«.  Æld.  Hyrum  Dom- 
gaard,  der  hadde  virket  en  tid  i  Frederiksstad,  Frederikshald 
og  Moss,  avgav  en  raport  over  tilstanden  der  og  bar  sit  vidnes- 
byrd. Br.  Geo.  A.  Widsten,  der  netop  var  ankommet  fra  Salt 
Lake  City,  blev  kaldt  paa  til  at  frembære  en  hilsen  derfra. 
Han  omtalte  arbeidet  for  de  døde,  der  nu  tiltar  sterkt,  og  han 
var  nu  kommet  hit  for  at  faa  utarbeidet  endel  slektregistre. 

Til  slutning  sang:  »Hav  tak  for  profeten«.  Taksigelse  av 
æld.  John  T.  B.  Johnsen. 

Ca.  100  tilstede. 

Aftenmøte  avholdtes  kl.  7  under  præsidium  og  ledet  av 
miss.præs.  Martin  Christophersen.  Aapnedes  med  sang  av 
koret:  »Jubilate,  Amen«.  Bøn  av  æld.  Harald  Helgesen.  Der- 
efter sang  av  koret:  »O  Herre,  jeg  med  ydmygt  sind«.  Æld. 
Frans   Olsen    talte    derefter   over   de    falske    lærdomme,    der 

skulde  opkomme  i  de  sisic  dage.  Omtalte  del  fordums  Israels 
ayvigelser  fra  tierrens  bud,  om  kirkens  organisation  paa 
Kristi  lid,  der  var  i  barmom  med  Jesu  Kristi  Kirke  i  vor  Lid. 

Koret  sang:  »Med  en  forenet  rost«.  Æld.  .1.  I.eland  Anderson 
talte  derefter  en  tid.  Han  var  taknemmelig  ovei  ;it  ba  hat  den 

anledning  at  virke  tor  Herrens  sak,  og  at  han  var  oplært  i 
evangeliet  av  sine  forældre.  Omtalte  nødvendigbeten  av  at  ha 
Fuldmagt  Ira  Herren  til  at  forrette  i  evangeliets  ordinancer, 
samt  omtalte  frelsningsplanen  og  har  tilslut  sit  vidnesbyrd. 

Fnes.  Christophersen  uttalte  sin  glæde  over  al  ha  lyttet  til 
de  avlagte  vidnesbyrd  og  sa,  at  det  lok  stor  tro  at  gaa  ut 
i  en  kold  verden  for  at  prædike  Jesu  Kristi  evangelium.  Om- 
talte sine  conferansereiser  til  Bergen  og  Trondhjem  og  frem- 
bar hilsener  derfra  og  opmuntrret  de  hellige  til  at  efterleve 
evangeliet.  Til  slutning  sang  av  koret:  »Hvad  var  skuet  uti 
himlen«.  Taksigelse  av  br.  Carl  M.  Hagberg. 

Koret  sang  et  stykke  efter  bon.  Ca.  350  tilstede. 

Missionærmote  avholdtes  mandag  form.  kl.  10.  Aapnedes 
med  sang:  »Kom  alle  i  Guds  mænd«.  Bon  av  æld.  Frans  Olsen. 
Missionspræs.  gav  mange  gode  raad  og  formaninger  til  mis- 
sionærerne, der  likeledes  alle  fik  anledning  til  at  uttale  sine 
følelser.  Til  slutning  sang:  »Pris  Gud«.  Taksigelse  av  mis- 
sionspræsidenten.  Der  var  tilstede  1  hoipræst,  6  addster  og  2 
søstre. 

Grensmote  avholdtes  mandag  aften  kl.  8,  ledet  av  missions- 
præs.  Martin  Christophersen.  Aapnedes  med  sangen:  »Morgen- 
rødens straaler  bryte«.  Bon  av  br.  Oskar  R.  Lindbo.  Derefter 
sang:  »Lader  Guds  Aands  stille  hvisken«.  Missionspræs.  ut- 
talte nogen  ord  med  hensyn  til  stillingen  i  Grenen  og  sa,  at 
han  nu  ikke  hadde  nogen  mand  at  indsadte  som  forstander 
for  Grenen,  men  at  han  foreslog  sig  selv  opholdt  som  saadan 
indtil  videre,  likeledes  at  br.  Carl  M.  Hagberg  skulde  fortsætte 
-  sit  arbeide  som  grensskriver,  hvilke  forslag  blev  enstemmigt 
vedtat.  Han  foreslog  likeledes  til  opholdelse  som  forstandere 
for  de  forskellige  Grener  i  Oslo  Conferanse  følgende  brodre: 

h 
Æld.  John  T.  B.  Johnsen,  Arendals  Gren,  Frans  Olsen,  Dram- 
mens Gren,  br.   J.   H.  Johansen,   Frederikstad  Gren,  Gustav  - 
Andersen,  Frederikshald  Gren,  Oluf  P.  Paulsen,  Moss  Gren, 
Kristian  Sproh,  Tonsberg  Gren.  — 

Ælsterne  Hyrum  Domgaard  og  Willard  Arveseth  blev  be- 
skikket til  at  arbeide  i  Frederikstad,  Frederikshald  og  Moss,  «- 
og  æld.  Harald  Helgesen  til  Bergens  Gonferanse,  og  æld.  Gu- 
stav A.  Eriksen  blev  paa  grund  av  sygdom  overflyttet  til  Oslo 
Gren.  Æld.  John  T.  B.  Jonsen  blev  løst  som  præs.  for  Skrifte- 
foreningen. Raport  for  Den  Kv.  Hjælpeforening  blev  git  av 
præs.  Mina  Kristiansen,  og  for  Ungdomsforeningen  og  sang- 
koret av  br.  Reidar  Jacobsen.  Funktionærne  i  de  forskellige 
organisationer  inden  Grenen  blev  derefter  enstemmig  opholdt. 
Misspræs.  uttalte  sin  tilfredshet  med  stillingen  i  de  forskjel- 
lige  Grener  og  opmuntret  alle  til  at  arbeide  for  Herrens  sak, 
thi  Han  vilde  belonne  enhver.  Følgende  uttalte  sine  følelser 
og  bar  sine  vidnesbyrd:  Sos.  Karen  Olsen,  br.  Carl  M.  Hagberg, 
æld.  John  T.  B.  Johnsen  og  søs.  Borghild  Nielsen.  Til  slutning 
sang:  »O,  min  Fader,  du  som  troner«.  Taksigelse  av  æld.  J. 
Leland  Anderson. 

Som  avslutning  paa  eonferansen  arrangerte  Den  Kv. 
Hjælpeforening  sin  vanlige  fest  tirsdag  aften.  Et  udmerket 
program  bestaaende  av  sang,  musik  og  deklamation  blev  ut- 
ført  og  hostet  mange  bifald.  Der  servertes  ogsaa  chocolade  og 
julekage.  Festen  var  meget  godt  besøkt. 

Carl  M.  Hagberg, 
Grensskriver. 

AVLØSNING. 
Ældste  J.  Leland  Anderson  er  hæderlig  avlost  fra  sin  mis- 
sion og  avreiste  fra  Oslo  til  sit  hjem  den  23.  april  med  S/S 
»Frederik  VIII«.  Vi  onsker  ham  en  behagelig  hjemreise. 

FORFLYTTELSER  OG  BESKIKKELSER. 
Æld.  Willard  Arveseth  er  forflyttet  fra  Trondh jerns  Gon-  «=■ 
feranse  til  Oslo  Gonferanse,  æld.  Harald  Helgesen  fra  Oslo 
Gonferanse  til  Bergens  Gonferanse,  æld.  John  T.  B.  Johnsen 

fra  Oslo  Gren  til  Arendals  Gren,  æld.  Guslav  A.  Kriksen  fra 
Drammens  Gren  til  Oslo  Gren. 

.Kid.  Johan  A.  Dalsbø  er  beskikket  til  præs.  over  Bergens 
Conferanse  efter  æld.  J.  Leland  Anderson,  og  som  forstander 
for  Grenen  æld.  Elias  Ellefsen. 

ANKOMST. 

Æld.  Harald  Sørensen  er  avløst  fra  sin  mission  i  Sverige 
og  kaldt  til  at  virke  i  den  norske  mission.  Han  ankom  til  Oslo 
den  29.  april  og  er  beskikket  til  at  arbeide  i  Trondhjems  Con- 
feranse. 

Æld.  Howard  Engh  av  Salt  Lake  City  ankom  til  Oslo  den 
25.  april  med  S/S  »Hellig  Olav«  og  er  beskikket  til  at  arbeide 
i  Oslo  Conferanse. 

DAAB  —  BERGEN  GREN. 

Klara  Lindquist   Berentsen   blev   indlemmet  i   kirken    ved 
daab  den    1.  mai.  Daabshandlingen   utførtes  av  forst.   Elias 
^-  Ellefsen  og  haandspaalæggelsen  af  Conferansepræs.  Johan  A. 
Dalsbo. 

DAAB  —  OSLO  GREN. 

Følgende  personer  blev  indlemmet  i  kirken  ved  daab  den 
17.  og  18.  april: 

John  Hartman  Gundersen  og  Gunda  Bjørnslad  Gundersen, 
Frederikshald  Gren.  Daabshandlingen  utførtes  av  ældste  Hy- 
rum  Domgaard  og  haandspaalæggelsen  av  æld.  Domgaard  og 
misspræs.  Martin  Christophersen.  (17.) 

(18.)  Hilmar  Georg  Sørensen  og  Roald  Bernhard  Olsen. 
Daabshandlingen  utførtes  av  ældste  John  T.  B.  Johnsen  og 
haandspaalæggelsen  av  æld.  J.  Leland  Anderson  og  Frans 
Olsen. 

SOLSKIN  OG  SKYGGE. 

»Hvis  jeg  var  en  Hedning,«  siger  en  Skribent,  »vilde  jeg  til- 
bede Solen.  Intet  repræsenterer  den  skabende  Kraft  saa  meget 
som  den.«  Det  ene  Ord  »Solskin«  leder  Tanken  hen  paa  alt, 
hvad  der  er  klart  og  varmt  og  levende  i  Verden  omkring  os; 
og  det  repræsenterer  nøjagtigt  det  samme  som  i  vort  eget 
indre.  Vor  Jord  er  en  af  de  mindste  Planeter,  der  bevæger  sig 
i  deres  Baner  omkring  Solen,  og  uagtet  den  befinder  sig  i  en 
Afstand  paa  tyve  Millioner  Mil  fra  os,  saa  er  vi  dog  i  dens 
umiddelbare  Nærhed  sammenlignet  med  de  øvrige  Stjerners 
indbyrdes  Afstand.  Vor  gamle  Fader  Sol  holder  os  nær  til  sit 
Hjerte  og  svøber  os  ind  i  sin  Kappes  varme  og  lyse  Folder. 

Hvad  den  fysiske  Tilværelse  angaar,  da  staar  Jorden  i  Gæld 
til  Solen  for  alt.  Enhver  Lysstraale  paa  Jorden,  enten  Dagen 
er  klar  eller  skyet;  enhver  Diamants  Funklen;  enhver  Ilds 
Flammen;  alt  Lys,  der  findes  i  Verden,  kan  vi  takke  Solen 
for.  Fra  den  er  det  altsammen  kommen. 

Ethvert  Menneske  er,  hvad  hans  jordiske  Liv  angaar,  af- 
hængig af  Solen,  og  hans  Livsforhold  og  Velbefindende  er  i 
saa  stor  Udstrækning  skabt  af  denne,  at  man  omtaler  de  ide- 
elle jordiske  Opholdssteder  for  »solrige  Hjem«. 

Skriften  kan  ikke  udmale  det  fuldkomne  og  udødelige  Liv 
med  mere  betegnende  og  farverige  Ord  end  ved  at  sige:  »din 
Sol  skal  ikke  mere  gaa  ned«,  eller  »der  skal  ikke  være  nogen 
Nat«.  Al  Jordens  straalende  Pragt  og  Skønhed  skylder  vi  og- 
saa  Solen.  Den  farver  Himmelen  blaa,  gør  Vegetationen  grøn 
og  frembringer  Havets  vekslende  Farvespil.  Den  maler  hver 
Blomst,  hver  spraglet  Fuglefjer,  Vingerne  paa  Sommerfuglen 
og  Skællene  paa  Insekter,  Krybdyr  og  Fisk.  Saa  stor  en  Kunst- 
ner er  den,  at  Jordens  store  Malere  forgæves  leder  efter  Hem- 
meligheden for  disse  ypperlige  Former  og  pragtfulde  Farver. 

Men  det  er  Sollyset  selv,  der  løfter  Dampene  op,  dækker 
Himmelen  med  Skyer,  skjuler  sine  egne  Straaler  i  Taage  eller 
drukner  dem  i  Regn.  Det  er  Solskinnet  selv,  der  fremkalder  og 

skaber  Skyggen.  Medens  Sollyset  er  Kilden  lil  alt  Lys,  Liv  <>g 
Skønhed,  saa  trænger  Jorden  ogsaa  til  noget  andet.  Hvis  der 
altid  var  Solskin,  lutter  Solskin,  vilde  Jorden  blive  en  Ørken. 
Saaledes  er  det  med  et  Menneskes  Liv.  Klart,  vedvarende, 
uforstyrret  Solskin  er  i  Stand  til  at  gore  Hjertet  til  en  Ørken. 
De  grønneste  Enge  og  de  smukkeste  Blomster  maa  have  Regn. 
En  adel  Karakters  line  Ynde  og  velsignelsesrige  Fred  maa 
godes  med  Modgang  og  vandes  med  Taarer.  Alt  dette  er  i 
Overensstemmelse  med  en  evig  Lov.  Al  Skønhed  maa  have  en 
Baggrund  af  Grimhed.  Kærlighed  vilde  ikke  være  Kærlighed, 
dersom  vi  ikke  kendte  noget  til  Had.  Og  denne  Blanding  af 
Solskin  og  Skygge  er  Livet,  og  Livet  er  godt. 

